cyanic-selkie/wikianc huggingface dataset:
मैमोग्राफी (स्तन चित्रण)
गलत नकारात्मक
इसी समय, स्तन चित्र में ट्यूमर का पता लगाने में चूक या "गलत नकारात्मक" दर भी हो सकती है। नकारात्मक खोज के आंकड़ों का पता लगाना साधारणत: इसलिए मुश्किल है क्योंकि उस हर महिला का मास्टेक्टोमीज (स्तन को काटकर हटाने) नहीं होता है, जिनके पास सही-सही गलत नकारात्मक दर वाली मैमोग्राफी है। गलत नकारात्मक दर का अनुमान कई वर्षों तक भारी संख्या में रोगियों के बारे में आगे की गहन छानबीन पर निर्भर हैं। यह व्यवहार में काफी कठिन है, क्योंकि कई महिलाएं नियमित रूप से मैमोग्राफी के लिए वापस नहीं आतीं, जिससे यह पता लगाना मुश्किल हो जाता है कि उन्हें कैंसर हुआ था या नहीं. डॉ॰ शमूएल एस इप्सटीन ने अपनी पुस्तक द पॉलिटिक्स ऑफ कैंसर में ने दावा किया है कि 40 से 49 वर्ष की महिलाओं में प्रत्येक मैमोग्राफी में चार में से एक महिला में कैंसर का पता लगाने में चूक हुई. शोधकर्ताओं ने पाया है कि युवा महिलाओं में स्तन ऊतक काफी घने होते हैं और गांठ का पता लगाना मुश्किल होता है। इस कारण से, रजोनिवृत्ति से पहले कराये गये स्तन चित्रण (प्रेट) में गलत नकारात्मक रिपोर्ट दो बार तक हो सकती है। यही कारण है कि ब्रिटेन में स्क्रीनिंग कार्यक्रम में 50 वर्ष की उम्र तक महिलाओं को स्क्रीनिंग कार्यक्रम के लिए महिलाओं को बुलाना नहीं शुरू किया जाता.
कैंसर की खोज में हुई चूकों का महत्व स्पष्ट नहीं है, खासकर तब जब अगर औरत हर साल स्तन चित्रण कराती है। संबंधित स्थिति पर किये गये अनुसंधान से पता चलता है कि छोटे कैंसर, जिनपर भले ही तुरंत निदानमूलक काम नहीं शुरू किया गया, लेकिन कई वर्षों की अवधि तक निगरानी रखी गई, उनके अच्छे परिणाम दिखे. 3184 महिलाओं के एक समूह का मैमोग्राम किया गया, जिन्हें औपचारिक रूप से "संभावित रूप से शुरूआती" के रूप में वर्गीकृत किया गया था। रोगियों का यह वर्गीकरण स्पष्ट रूप से सामान्य नहीं हैं, लेकिन इसमें मामूली चिंता के कुछ क्षेत्र शामिल हैं। इन परिणामों में रो‍िगयों की बायोप्सी नहीं की गई, पर तीन साल के लिए हर छह महीने पर मैमोग्राफी के नतीजों पर नजर रखी गई, ताकि कोई परिवर्तन नहीं होने गारंटी पाई जा सके. इन 3184 महिलाओं में से 17(0.5%) को कैंसर था। सबसे महत्वपूर्ण बात यह है कि जब इनका पता लगाया गया तो ये अभी भी 0 या 1 के शुरूआती चरण में थे। पांच साल के उपचार के बाद इन 17 महिलाओं में से किसी में पुनरावृत्ति के सबूत नहीं थे। इस प्रकार, शुरूआती दौर के छोटे कैंसर, जिनका निदान हालांकि तुरंत नहीं शुरू किया गया, पर अभी भी पे पूरी तरह से इलाज योग्य हैं। (सिकेल्स, एजेआर 179:463-468, 1991).
अन्य जोखिम
मैमोग्राफी के साथ जुड़ा विकिरण कुप्रभाव स्क्रीनिंग का एक संभावित खतरा है। इस कुप्रभाव का खतरा सबसे अधिक नवयुवतियों को होता है। मैमोग्राफी से विकिरण कुप्रभाव पर किये गये सबसे बड़े अध्ययन का निष्कर्ष है कि 40 वर्ष या अधिक उम्र की महिलाओं के लिए विकिरण के कारण होने वाला स्तन कैंसर मामूली था, विशेष रूप से मैमोग्राफिक स्क्रीनिंग के संभावित लाभ की तुलना में लाभ से जोखिम अनुपात के साथ एक के मुकाबले 48.5 लोगों को बचाया गया, जिसकी मौत विकिरण के कुप्रभाव से हुई. नेशलन कैंसर इंस्टीच्यूट और युनाइटेड स्टेट्स प्रिवेंटिव टास्क फोर्स जैसे संगठन स्क्रीनिंग दिशानिर्देश तैयार करते समय ऐसे जोखिम का ध्यान रखते हैं।
बहुसंख्यक स्वास्थ्य विशेषज्ञों का मानना है कि 35 से कम उम्र की कम जोखिम वाली महिलाओं के लिए स्तन कैंसर का खतरा इतना ज्यादा नहीं है कि उन्हें विकिरण के संभावित कुप्रभाव का खतरा उठाना पड़े. इस कारण से और 35 से कम उम्र की महिलाओं में स्तन की विकिरण संवेदनशीलता संभवतः ज्यादा उम्र की महिलाओं की तुलना में अधिक है, इसलिए ज्यादातर रेडियोलॉजिस्ट 40 से कम उम्र की महिलाओं की मैमोग्राफी नहीं करते. हालांकि, अगर किसी विशेष रोगी में कैंसर का महत्वपूर्ण जोखिम (बीआरसीए सकारात्मक, बहुत सकारात्मक पारिवारिक इतिहास, स्पर्शनीय पुंज) है, तो मैमोग्राफी फिर भी महत्वपूर्ण हो सकती है। अक्सर, रेडियोलॉजिस्ट अल्ट्रासाउंड या एमआरआई इमे‍जिंग का उपयोग करके मैमोग्राफी से बचने की कोशिश करते हैं।
मैमोग्राफी और 40 से 55 के बीच उम्र की महिलाओं के बारे में आंकड़े सबसे विवादास्पद रहे हैं। 1992 में कनाडा के राष्ट्रीय स्तन कैंसर अध्ययन से पता चला कि मैमोग्राफी (1980 में की गई) 50 से 60 उम्र की महिलाओं की मृत्यु दर पर सकारात्मक प्रभाव नहीं था। यह अध्ययन हालांकि, सिर्फ यह परिणाम हासिल करने के लिए किया गया था। अध्ययन के आलोचकों ने कहा कि इसमें बहुत ही गंभीर प्रकार की खामियां थीं, जिनसे ये परिणाम गलत साबित हुए.
इस बात के भी सबूत हैं, जिनसे स्पष्ट रूप से पता चलता है कि महिलाओं की जांच के दौरान कैंसर की पहचान के लिए जरूरत से ज्यादा कवायद की गई। इस तरह के कैंसर इन महिलाओं को उनके पूरे जीवनकाल में कभी प्रभावित नहीं करते. जब 2000 महिलाओं को 10 साल की नैदानिक प्रक्रिया से गुजरना पड़ा तो उनमें से 10 में स्तन कैंसर के निदान के लिए जरूरत से ज्यादा नैदानिक प्रक्रिया अपनाई गई और जान बचाने के लिए अनावश्यक चिकित्सा की गई।
हालांकि 40 और 50 के बीच की महिलाओं की स्क्रीनिंग अब भी विवादास्पद है, सबूतों की संख्या संकेत करती है कि रोग के शुरू में ही पता लगाने संदर्भ में इसके थोड़े लाभ हैं। वर्तमान में, अमेरिकन कैंसर सोसायटी, नेशनल कैंसर इंस्टीच्यूट और अमेरिकन कॉलेज ऑफ रेडियोलॉजी 40 से 49 वर्ष की उम्र की महिलाओं को हर 2 साल पर मेमोग्राफी के लिए प्रोत्साहित करते हैं। इसके विपरीत, चिकित्सकों के एक बड़े समूह अमेरिकन कॉलेज ऑफ फिजीशियन ने हाल ही में 40 से 49 वर्ष की उम्र की महिलाओं को थोक भाव से हर दो साल पर स्क्रीनिंग कराने के विपरीत व्यक्तिगत स्क्रीनिंग योजनाओं को प्रोत्साहित किया है। हाल ही में अमेरिकी प्रिवेंटिव सर्विस टास्क फोर्स ने कहा कि 40 से 50 वर्ष की महिलाओं के लिए नियमित जांच कराना आवश्यक नहीं है। उनकी रिपोर्ट में कहा गया है कि 50 साल की उम्र से पहले जांच के लाभ जोखिम से ज्यादा अहम नहीं हैं।
मैमोग्राफी स्क्रीनिंग की आलोचना
स्तन कैंसर का प्रारंभिक अवस्था में ही पता लगाने की जांच के उपकरण के रूप में मैमोग्राफी के उपयोग पर बहस जारी है। आलोचकों का कहना है कैंसर का पता लगाने के लिए एक बड़ी संख्या में महिलाओं की जांच की आवश्यकता होती है। कोपंस हमें याद दिलाते हंै कि 1990 के बाद से स्तन कैंसर से मौत दर में 30% की गिरावट आई है और स्वीडन तथा नीदरलैंड में किये गये अध्ययनों से पता चलता है कि मैमोग्राफी स्क्रीनिंग के कारण कैंसर से होने वाली मौतों में दो तिहाई की कमी आई है। कीन एंड कीन ने संकेत दिया कि 50 साल की उम्र की शुरूआत से बार-बार की गई मैमोग्राफी से 15 वर्ष तक जांच की गईं 1000 महिलाओं में से 1.8 का जीवन बचाने में कामयाबी मिली. यह परिणाम निदान में नकारात्मक त्रुटियों, जरूरत से ज्यादा उपचार और विकिरण के संपर्क के खिलाफ देखा जाना चाहिए. समालोचक तर्क देते हैं कि इसके लाभ अधिक हैं। स्क्रीनिंग के कोचरेन विश्लेषण से संकेत मिलता है कि यह "स्पष्ट नहीं है कि स्क्रीनिंग से नुकसान की तुलना में ज्यादा फायदा होता है।" उनके विश्लेषण के अनुसार 2000 महिलाओं में एक का जीवन स्क्रीनिंग के कारण 10 वर्ष लंबा होगा, तथापि अन्य 10 स्वस्थ महिलाएं अनावश्यक रूप से स्तन कैंसर के इलाज से गुजरेंगी. न्युमैन बताते हैं कि मैमोग्राफी की स्क्रीनिंग कुल मिलाकर मृत्यु दर कम नहीं करती, लेकिन कैंसर का डर पैदा कर उल्लेखनीय नुकसान और अनावश्यक शल्य हस्तक्षेपों का का कारण बनती हैं। अंत में, हाल के एक एक महत्वपूर्ण लेख से पता चलता है कि एक सफल स्क्रीनिंग कार्यक्रम का परिणाम स्तन कैंसर की शुरुआती दौर के मामलों की संख्या बढ़नी चाहिए और साथ में बाद की अवस्था के कैंसर की संख्या में कमी आनी चाहिए. हालांकि यह चालू मैमोग्राफी स्क्रीनिंग के साथ नहीं हो रहा है।
मैमोग्राफी के विकल्प
हालांकि मैमोग्राफी का खर्च अपेक्षाकृत कम है, इसकी संवेदनशीलता आदर्श नहीं है। ऐसी रिपोर्ट्स हैं कि इसका दायरा स्तन के घनत्व जैसे कारकों के आधार पर 45 प्रतिशत से लगभग 90 प्रतिशत तक होता है। एक्स-रे आधारित प्रौद्योगिकी पूरी तरह से हानिरहित नहीं है, जैसा कि ऊपर उल्लेख किया गया है। इसलिए वैकल्पिक प्रौद्योगिकी के उपयोग पर काफी अनुसंधान किये जा रहे हैं।
विनियमन
इस समय एमक्यूएसए केवल पारंपरिक मैमोग्राफी पर ही लागू होता है और स्तन के अल्ट्रासाउंड, स्टी‍रियोटैक्टि‍क ब्रेस्ट बायोप्सी या स्तन एमआरआई जैसे स्कैन पर नहीं लागू होता.
बुरहारा गाँव, अथमलगोला (पटना)
बुरहारा अथमलगोला, पटना, बिहार स्थित एक गाँव है।
सुबरखाल, रानीखेत तहसील
सुबरखाल, रानीखेत तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
अगुम्बे
अगुम्बे (Agumbe) भारत के कर्नाटक राज्य के शिमोगा ज़िले में स्थित एक गाँव है।
हरेन्द्र मिर्धा
हरेन्द्र मिर्धा एक भारतीय राजनीतिज्ञ तथा पूर्व राजस्थान विधानसभा में नागौर तथा मूंडवा से विधायक थे। वे भारतीय राष्ट्रीय कांग्रेस के राजनेता हैं।
औरंगाबाद, बिहार
औरंगाबाद (Aurangabad) भारत के बिहार राज्य के मगध मंडल के औरंगाबाद ज़िले में स्थित एक नगर है। यह ज़िले का मुख्यालय भी है।
विवरण
औरंगाबाद को कभी-कभी ”बिहार का चितौडगढ़” कहा जाता है, क्योकि सूर्यवंशी वंश की इसकी काफी राजपूत आबादी है। १९५२ में पहली भारतीय आम चुनाव के बाद से, औरंगाबाद ने केवल राजपूत प्रतिनिधियों को ही चुना है अन्य परिवार समूह औरंगाबाद में प्रतिनिधत्व मौर्य, गुप्त और गदावादला (स्थानीय रूप से वर्तनी ”गढ़वाल बिहार में गहरावाल”) शामिल है प्राचीन काल में, औरंगाबाद, मगध (१२००-९०० ईसा पूर्व ) महाजनपद में स्थित था।
पारा
पारा रासायनिक तत्व है इससे तापमापी बनती है पारा या पारद (संकेत: Hg) आवर्त सारिणी के डी-ब्लॉक का अंतिम तत्व है। इसका परमाणु क्रमांक ८० है। इसके सात स्थिर समस्थानिक ज्ञात हैं, जिनकी द्रव्यमान संख्याएँ १९६, १९८, १९९, २००, २०१, २०२ और २०४ हैं। इनके अतिरिक्त तीन अस्थिर समस्थानिक, जिनकी द्रव्यमान संख्याएँ १९५, १९७ तथा २०५ हैं, कृत्रिम साधनों से निर्मित किए गए हैं। रासायनिक जगत् में केवल यही धातु साधारण ताप और दाब पर द्रव रूप होती है।
परिचय
द्रव रूप और चाँदी के समान चमकदार होने के कारण पुरातन युग से पारद कौतूहल का विषय रहा है। लगभग १,५०० ईसवी पूर्व में बने मिस्र के मकबरों में पारद प्राप्त हुआ है। भारत में इस तत्व का प्राचीन काल से वर्णन हुआ है। चरक संहिता में दो स्थानों पर इसे 'रस' और 'रसोत्तम' नाम से संबोधित किया गया है। वाग्भट ने औषध बनाने में पारद का वर्णन किया है। वृन्द ने सिद्धयोग में कीटमारक औषधियों में पारद का उपयोग बताया है। तांत्रिक काल (७०० ई. से लेकर १३०० ई.) में पारद का बहुत उल्लेख मिलता है। इस काल में पारद को बहुत महत्ता दी गई। पारद की ओषधियाँ शरीर की व्याधियाँ दूर करने के लिये संस्तुत की गई हैं। तांत्रिक काल के ग्रंथों में पारद के लिये 'रस' शब्द का उपयोग हुआ है। इस काल की पुस्तकों के अनुसार पारद से न केवल अन्य धातुओं के गुण सुधर सकते हैं वरन् उसमें मनुष्य के शरीर को अजर बनाने की शक्ति है। नागार्जुन द्वारा लिखित रसरत्नसमुच्चय नामक ग्रंथ में पारद की अन्य धातुओं से शुद्ध करने तथा उससे बनी अनेक ओषधियों का विस्तृत वर्णन मिलता है। तत्पश्चात् अन्य ग्रंथों में पारद की भस्मों तथा अन्य यौगिकों का प्रचुर वर्णन रहा है।
पारे का वर्णन चीन के प्राचीन ग्रंथों में भी हुआ है। यूनान के दार्शनिक थिओफ्रेस्टस ने ईसा से ३०० वर्ष पूर्व 'द्रव चाँदी' (quicksilver) का उल्लेख किया था, जिसे सिनेबार (HgS) को सिरके से मिलाने से प्राप्त किया गया था। बुध (Mercury) ग्रह के आधार पर इस तत्व का नाम 'मरकरी' रखा गया। इसका रासायनिक संकेत (Hg) लैटिन शब्द हाइड्रारजिरम (hydrargyrum) पर आधारित है।
पारद मुक्त अवस्था में यदाकदा मिलता है, परंतु इसका मुख्य अयस्क सिनेबार (HgS) है, जो विशेषकर स्पेन, अमरीका, मेक्सिको, जापान, चीन और मध्य यूरोप में मिलता है। सिनेबार को वायु में ऑक्सीकृत करने पर पारद मुक्त हो जाता है। पारा का प्रयोग थर्मामीटर में किया जाता है
गुणधर्म
पारद श्वेत रंग की चमकदार द्रव धातु है, जिसके मुख्य भौतिक गुणधर्म निम्नांकित हैं :
पारद अनेक धातुओं से मिलकर मिश्रधातु बनाता है, जिन्हें अमलगम (amalgam) कहते हैं। सोडियम तथा अन्य क्षारीय धातुओं के अमलगम अपचायक (reducing agent) होने के कारण अनेक रासायनिक क्रियाओं में उपयोगी सिद्ध हुए हैं।
पारद वायु में अप्रभावित रहता है, परंतु गरम करने पर यह ऑक्साइड या (HgO) बनता है, जो अधिक उच्च ताप पर फिर विघटित हो जाता है। यह तनु नाइट्रिक अम्ल और गरम सांद्र सल्फ्यूरिक अम्ल में घुल जाता है। पारद के दो संयोजकता (१ और २) के यौगिक प्राप्त हैं। इसके लवणों का आयनीकरण न्यून मात्रा में होता है। इसके दो क्लोराइड यौगिक प्राप्त हैं। इनमें से एक मरक्यूरस क्लोराइड अथवा कैलोमेल, (Hg2Cl2) है, जिसका भारतीय ग्रंथों में 'कर्पूररस' और 'श्वेतभस्म' के नाम से वर्णन है। दूसरा मरक्यूरिक क्लोराइड, अथवा केरोसिव सब्लिमेट, (HgCl2), हैं, जो विषैला पदार्थ है। पारद के यौगिक अधिकतर विषैले होते हैं, परंतु न्यून मात्रा में औषध रूप में दिए जाते हैं।
पारद के मरक्यूरस (१ संयोजकतावाले) और मरक्यूरिक (२ संयोजकता वाले), दोनों लवण, जटिल यौगिक (complex compunds) बनाते हैं। नेसलर का अभिकर्मक (Nessler's reagent) भी एक जटिल यौगिक है, जो मरक्यूरिक क्लोराइड, (HgCl2) पर पोटैशियम आयोडाइड, (KI), की प्रक्रिया से बनता है। यह अमोनिया की सूक्ष्म मात्रा के विश्लेषण में काम आता है।
उपयोग
द्रव अवस्था, उच्च घनत्व और न्यून वाष्पदबाव के कारण पारद का उपयोग थर्मामीटर, बैरोमीटर, मैनोमीटर तथा अन्य मापक उपकरणों में होता है। पारद का उपयोग अनेक लपों तथा विसर्जन नलिकाओं में भी होता है। ऐसी आशा है कि परमाणु ऊर्जा द्वारा चालित यंत्रों में पारद का उपयोग बढ़ेगा, क्योंकि इसके वाष्प द्वारा ऊष्मा स्थानांतरण सुगमता से हो सकता है। पारद के स्पेक्ट्रम की हरी रेखा को तरंगदैर्घ्य मापन में मानक माना गया है।
पारद के अनेक यौगिक औषध रूप में उपयोगी हैं। मरक्यूरिक क्लोराइड, बेंजोएट, सायनाइड, सैलिसिलेट, आयोडाइड आदि कीटाणुनाशक गुणवाले यौगिक हैं। मरक्यूरोक्रोम चोट आदि में बहुधा लगाया जाता है। इसके कुछ यौगिक चर्मरोगों में लाभकारी सिद्ध हुए हैं। पारदवाष्प श्वास द्वारा शरीर में प्रवेश कर हानि करता है। इस कारण पारद के साथ कार्य करने में सावधानी बरतनी चाहिए। पारद के यौगिक बहुधा विषैले होते हैं, जिनके द्वारा मृत्यु हो सकती है। यदि अकस्मात् कोई इन्हें खा ले, तो तुरंत डाक्टर को बुलाना चाहिए। दूध या कच्चा अंडा खिलाकर, गैस्ट्रिक नलिका (gastric tube) द्वारा पेट की शीघ्र सफाई करने से विष का प्रभाव कम हो जाता है।
आयुर्वेद एवं रसशास्त्र में पारा
औषध में भी पारे का बहुत प्रयोग होता है । पुराणों और वैद्यक की पोथियों में पारे की उत्पत्ति शिव के वीर्य से कही गई है और उसका बड़ा माहात्म्य गाया गया है, यहाँ तक कि यह ब्रह्म या शिवस्वरूप कहा गया है । पारे को लेकर एक रसेश्वर दर्शन ही खड़ा किया गया है जिसमें पारे ही से सृष्टि की उत्पत्ति कही गई है और पिंडस्थैर्य (शरीर को स्थिर रखना) तथा उसके द्वारा मुक्ति की प्राप्ति के लिये रससाधन ही उपाय बताया गया है ।
भावप्रकाश में पारा चार प्रकार का लिखा गया है— श्वेत, रक्त, पीत और कृष्ण । इसमें श्वेत श्रेष्ठ है । वैद्यक में पारा कृमिनाशक और कुष्ठनाशक, नेत्रहितकारी, रसायन, मधुर आदि छह रसों से युक्त, स्निग्ध, त्रिदोषनाशक, योग-वाही, शुक्रवर्धक और एक प्रकार से संपूर्ण रोगनाशक कहा गया है । पारे में मल, वह्नि, विष, नाम इत्यादि कई दोष मिले रहते हैं, इससे उसे शुद्ध करके खाना चाहिए । पारा शोधने की अनेक विधियाँ वैद्यक के ग्रंथों में मिलती हैं । शोधन कर्म आठ प्रकार के कहे गए हैं— स्वेदन, मर्दन, उत्थापन, पातन, बोधन, नियामन और दीपन । भावप्रकाश में मूर्छन भी कहा गया है जो कुछ ओषधियों के साथ मर्दन का ही परिणाम है ।
पर्यायवाची—रसराज, रसनाथ, महारस, रस, महातेजभ्, रसेलह, रसोत्तम, सुतराट् , चपल , चैत्र , शिवबीज , शिव , अमृत , रसेंद्र , लोकेश , दुर्धर , पुरभु , रुद्रज , हरतेजः , रसधातु , स्कंद , देव , दिव्यरस , यशोद , सूतक , सिद्धधातु , पारत , हरवीज ।
बेंसन एंड हेजेज विश्व सीरीज 1993-94
1993-94 ऑस्ट्रेलिया त्रिकोणीय राष्ट्र श्रृंखला (आमतौर पर 1993-94 विश्व श्रृंखला के रूप में जाना जाता है) ऑस्ट्रेलिया में एक दिवसीय अंतर्राष्ट्रीय (वनडे) त्रिकोणीय क्रिकेट टूर्नामेंट था। मेजबान देश की क्रिकेट टीम ने न्यूजीलैंड और दक्षिण अफ्रीका के खिलाफ ऑस्ट्रेलिया के छह स्थानों पर मैच खेले।
टूर्नामेंट में एक चौगुनी राउंड-रॉबिन टूर्नामेंट था, जिसमें मैचों को छह मैचों में से प्रत्येक के दो समूहों में विभाजित किया गया था, और दक्षिण अफ्रीका श्रृंखला में दो टेस्ट मैच आधे रास्ते पर खेले जा रहे थे। बारह मैच खेले जाने के बाद, ऑस्ट्रेलिया शीर्ष पर रहा और दक्षिण अफ्रीका पर चढ़ा, जो कि न्यूजीलैंड के नेट रन रेट के ठीक बाद समाप्त हुआ, क्योंकि वे दोनों सात अंक के स्कोर पर बंधे थे।
अंतिम श्रृंखला में, मेलबर्न क्रिकेट ग्राउंड पर पहला मैच हारने के बाद, ऑस्ट्रेलिया ने सिडनी क्रिकेट ग्राउंड पर खेले गए शेष दो मैचों में 2-1 से जीत दर्ज की और अपना आठवां खिताब जीता। ऑस्ट्रेलिया के मार्क वॉ, 391 रन के साथ टूर्नामेंट के प्रमुख रन स्कोरर के रूप में समाप्त हुए, जबकि टीम के साथी शेन वार्न 20 विकेट लेकर अग्रणी विकेट लेने वाले खिलाड़ी थे।
रुद्र
रुद्र देवता वैदिक वाङ्मय में एक शक्तिशाली देवता माने गये हैं। ये ऋग्वेद में वर्णन की मात्रात्मक दृष्टि से गौण देवता के रूप में ही वर्णित हैं। ऋग्वेद में रुद्र की स्तुति 'बलवानों में सबसे अधिक बलवान' कहकर की गयी है। यजुर्वेद का रुद्राध्याय, रुद्र देवता को समर्पित है। इसके अन्तर्गत आया हुआ मंत्र शैव सम्प्रदाय में भी बहुत महत्त्वपूर्ण माना जाता है। रुद्र को ही कल्याणकारी होने से शिव कहा गया है। वैदिक वाङ्मय में मुख्यतः एक ही रुद्र की बात कही गयी हैं; परन्तु पुराणों में एकादश रुद्र की मान्यता अत्यधिक प्रधान हो गयी है।
== वेदों में रुद्र का स्वरूप ==
वैदिक धर्म के देवतागण अनेक हैं। उनमें एक रुद्रदेवता भी हैं। वेदों में रुद्र नाम परमात्मा, जीवात्मा, तथा शूरवीर के लिए प्रयुक्त हुआ है। यजुर्वेद के रुद्राध्याय में रुद्र के अनंत रूप वर्णन किए हैं। इस वर्णन से पता चलता है कि यह संपूर्ण विश्व इन रुद्रों से भरा हुआ है।
यास्काचार्य ने इस रुद्र देवता का परिचय इस प्रकार दिया है -
शब्द करना, यह रुद्र का लक्षण है। रुद्रों की संख्या के विषय में निरुक्त में कहा है-
'जो रुद्र अग्नि में, जलों में औषधिवनस्पतियों में प्रविष्ट होकर रहा है, जो रुद्र इन सब भुवनों को बनाता है, उस अद्वितीय तेजस्वी रुद्र के लिए मेरा प्रणाम है।' (अथर्वशिर उप. ६)
जगत् का पिता रुद्र - संपूर्ण जगत् का पिता रुद्र है, इस विषय में ऋग्वेद का मंत्र देखिए-
यहाँ रुद्र को 'भुवनस्य पिता' त्रिभुवनों का पिता अर्थात् उत्पन्नकर्ता और रक्षक कहा है। रुद्र ही सबसे अधिक बलवान् है, इसलिए वही अपने विशेष सामर्थ्य से इन संपूर्ण विश्व का संरक्षण करता है। वह परमेश्वर का गुहानिवासी रुद्र के रूप में वर्णन भी वेद में है-
'रुद्र' पद के ये अर्थ स्पष्ट रूप से बता रहे हैं कि यह रुद्र सर्वव्यापक परमात्मा ही है। यही भाव इस वेदमंत्र में है-'अंतरिच्छन्ति तं जने रुद्रं परो मनीषया। (ऋ.८.७२.३)
'ज्ञानी जन (तं रुद्रं) उस रुद्र को (जने पर: अन्त:) मनुष्य के अत्यंत बीच के अंत:करण में (मनीषया) बुद्धि के द्वारा जानने की (इच्छन्ति) इच्छा करते हैं।' ज्ञानी लोग उस रुद्र को मनुष्य के अंत:करण में ढूँढते हैं। अर्थात् यह रुद्र सबसे अंत:करण में विराजमान परमात्मा ही है। यही वर्णन अन्य वेदमंत्रों में है-
अनेक रुद्रों में व्यापक एक रुद्र - इस विषय का प्रतिपादन करने वाले ये मंत्र हैं-
अर्थात्
इससे स्पष्ट हो जाता है कि अनेक छोटे रुद्र अनेक जीवात्मा हैं और उन सब में व्यापनेवाला महान् रुद्र सर्वव्यापक परमात्मा ही है। इस विषय में यजुर्वेद का मंत्र (वा. यजु. १६.५४) भी दृष्टव्य है।
रुद्र के विषय में भाष्यकारों के मत
श्री उवटाचार्य का मत -
श्री महीधराचार्य का मत -
स्वामी दयानंद सरस्वती का मत -
पौराणिक मान्यता
पुराणों में 'रुद्र' को शिव से अभिन्न माना गया है। रुद्र को शिव का ही पर्याय माना गया है। इनकी अष्टमूर्ति का संकेत तो यजुर्वेद में भी है; परन्तु अनेक पुराणों में इससे सम्बद्ध कथा विस्तार से दी गयी है।
सिरखिन्डी गाँव, हलसी (लखीसराय)
सिरखिन्डी हलसी, लखीसराय, बिहार स्थित एक गाँव है।
भूगोल
सिरखिण्डी प्राचीन गांव ￼में से एक है। इस गांव से दक्षिण दिशा 02.50 किलोमीटर सिकान्दरा शेखपुरा रोड को जोड़ता है।उत्तर दिशा चेवाङा बिल्लो रोड को जोड़ता है। ये सिरखिण्डी गांव में जमींदारों के प्राचीन कचहरी स्थित है। यहां तीन शिव मंदिर, एक राम मंदिर यज्ञशाला, एक महारानी स्थान, एक बाबा विश्वकर्मा मंदिर, एक हनुमान मंदिर, एक मां भगवती मंदिर, एक मां दुर्गा मंदिर, एक आर्यसमाज मंदिर और महादेव स्थान, जगदम्बा स्थान इत्यादि स्थित है। सिरखिण्डी के पुरब दिशा में सोम नदी है। सिरखिण्डी पंचायत राज आठ गांव का है। सिरखिण्डी के पश्चिमी भाग में बिस्तार तीन आहर है जो कि सिरखिण्डी गांव के जलस्तर है।
कॉर्पोरेट कार्रवाई
कॉर्पोरेट कार्रवाई एक सार्वजनिक कंपनी द्वारा शुरू की गई एक घटना है जो उस कंपनी द्वारा जारी की गई प्रतिभूतियों (इक्विटी या ऋण) को प्रभावित करती है। कुछ कॉर्पोरेट कार्रवाई जैसे कि लाभांश (इक्विटी प्रतिभूतियों के लिए) या कूपन भुगतान (ऋण प्रतिभूतियों (बांड) के लिए) का शेयरधारकों या बांडधारकों पर एक प्रत्यक्ष वित्तीय प्रभाव हो सकता है; एक अन्य उदाहरण है ऋण प्रतिभूतियों का मोचन (शीघ्र वापसी). अन्य कॉर्पोरेट कार्रवाईयां जैसे कि शेयर विभाजन का अप्रत्यक्ष प्रभाव हो सकता है, क्योंकि शेयर की वर्धित तरलता से शेयर के मूल्य में वृद्धि हो सकती है। कुछ कॉर्पोरेट कार्रवाईयां जैसे की नाम परिवर्तन का शेयरधारकों पर कोई प्रत्यक्ष आर्थिक प्रभाव नहीं पड़ता है।
प्रयोजन
कंपनियों के लिए कार्पोरेट कार्रवाई का उपयोग करने के मुख्य कारणों में है:
शेयरधारकों को लाभ लौटाना: नकद लाभांश एक आदर्श उदाहरण है जहां एक सार्वजनिक कंपनी, प्रत्येक बकाया शेयर पर भुगतान किये जाने वाले एक लाभांश की घोषणा करती है। बोनस एक अन्य स्थिति है जहां शेयरधारक को पुरस्कृत किया जाता है। कठोर अर्थों में बोनस मुद्दे को शेयर की कीमत को प्रभावित नहीं करना चाहिए लेकिन वास्तव में, दुर्लभ मामलों में, वह ऐसा करता है और मूल्य में एक समग्र वृद्धि को फलित करता है।
शेयर की कीमत को प्रभावित करना: यदि एक शेयर की कीमत बहुत अधिक या बहुत कम है, तो शेयर की तरलता प्रभावित होती है। बहुत अधिक कीमत वाले शेयरों को सभी निवेशक वहन नहीं कर सकेंगे और बहुत कम कीमत वाले शेयर गैर-सूचीबद्ध हो सकते हैं। कॉर्पोरेट कारवाईयां जैसे कि स्टॉक विभाजन या विपरीत स्टॉक विभाजन, स्टॉक कीमत को घटाने या बढ़ाने के लिए क्रमशः बकाया शेयरों की संख्या को बढ़ाते या घटाते हैं। वापसी-खरीद, स्टॉक कीमत को प्रभावित करने का एक अन्य उदाहरण है जिसके तहत एक कंपनी बकाया शेयरों की संख्या को कम करने के प्रयास में बाज़ार से शेयर वापस खरीद लेती है जिससे कीमतों में वृद्धि हो जाती है।
कंपनी का पुनर्गठन : निगमों का पुनर्गठन ताकि उनकी लाभप्रदता में वृद्धि हो। कॉर्पोरेट कार्रवाई का एक उदाहरण है विलय जिसके तहत दो कंपनियां जो प्रतियोगी या पूरक हैं वे मुनाफे को बढ़ाने के लिए एक हो जाती हैं। स्पिनऑफ़, कॉर्पोरेट कार्रवाई का एक उदाहरण है जिसके तहत एक कंपनी अपनी प्रमुख दक्षताओं पर ध्यान केंद्रित करने के लिए अपना विभाजन कर लेती है।
प्रकार
कॉर्पोरेट कारवाईयों को स्वैच्छिक, अनिवार्य और इच्छानुसार अनिवार्य के रूप में वर्गीकृत किया गया है।
अनिवार्य कॉर्पोरेट कार्रवाई : एक अनिवार्य कार्पोरेट कार्रवाई एक घटना है जिसे कंपनी द्वारा निदेशक बोर्ड द्वारा शुरू किया जाता है जो सभी शेयरधारकों को प्रभावित करता है। इन कॉर्पोरेट कार्रवाइयों के लिए शेयरधारकों की भागीदारी अनिवार्य है। अनिवार्य कार्पोरेट कार्रवाई का एक उदाहरण नकद लाभांश है। सभी धारक लाभांश भुगतान प्राप्त करने के हकदार हैं और एक शेयरधारक को लाभांश प्राप्त करने के लिए कुछ भी करने की जरूरत नहीं होती है। अनिवार्य कॉर्पोरेट कार्रवाई के अन्य उदाहरण में शामिल है शेयर विभाजन, विलय, पूर्व-वापसी, पूंजी की वापसी, बोनस इश्यु, आस्ति आईडी परिवर्तन, पारी-पासू और स्पिनऑफ़. सख्ती से देखा जाए तो अनिवार्य शब्द उपयुक्त नहीं है क्योंकि शेयर धारक दर असल कुछ नहीं करता है। ऊपर उद्धृत सभी मामलों में शेयरधारक, इन क्रियाओं का बस एक निष्क्रिय लाभार्थी है। शेयर धारक के लिए करने को वहां कुछ भी नहीं है या जो उसे एक अनिवार्य कॉर्पोरेट कार्रवाई में करना होता है।
स्वैच्छिक कॉर्पोरेट कार्रवाई : एक स्वैच्छिक कॉर्पोरेट कार्रवाई ऐसी कार्रवाई है जहां शेयरधारक कार्रवाई में भाग लेने का चुनाव करते हैं। कार्रवाई को आगे बढ़ाने के लिए एक निगम द्वारा प्रतिक्रिया की आवश्यकता होती है। स्वैच्छिक कॉर्पोरेट कार्रवाई का एक उदाहरण है एक निविदा प्रस्ताव. एक निगम, शेयर धारकों से एक पूर्व निर्धारित मूल्य पर अपने शेयर निविदा करने के लिए अनुरोध कर सकता है। शेयरधारक, निविदा प्रस्ताव में भाग ले भी सकता है या नहीं भी. शेयरधारक अपनी प्रतिक्रया निगम के एजेंटों के पास भेज देते हैं और वह निगम उस कार्रवाई की आमदनी को शेयरधारकों को भेजेगा जो भाग लेने का चुनाव करते हैं।
कभी-कभी एक स्वैच्छिक कॉर्पोरेट कार्रवाई यह विकल्प दे सकती है कि कैसे कार्रवाई की आमदनी को प्राप्त किया जाए. उदाहरण के लिए, एक नकद/स्टॉक लाभांश विकल्प के मामले में, शेयरधारक लाभांश की आय को नकद या निगम के अतिरिक्त शेयर के रूप में लेने का चुनाव कर सकते हैं। स्वैच्छिक कार्रवाई के अन्य प्रकार में शामिल है राइट्स इश्यू, शेयर धारकों को वापसी-खरीद की पेशकश करना जबकि कंपनी को शेयर बाजार की सूची से हटाना आदि।
कॉर्पोरेट कार्रवाई की जानकारी
जब एक कंपनी एक कॉर्पोरेट कार्रवाई की घोषणा करती है, तो पंजीकृत शेयरधारकों को कंपनी रजिस्ट्रार द्वारा इस घटना के बारे में बताया जाता है। वित्तीय डेटा विक्रेता इस प्रकार की जानकारी को इकट्ठा करते हैं और इसे या तो अपनी स्वयं की सेवाओं द्वारा संस्थागत निवेशकों, वित्तीय डेटा प्रोसेसर को वितरित करते हैं या फिर व्यक्तिगत निवेशकों के मामले में ऑनलाइन पोर्टल के माध्यम से.
बाहरी कड़ियाँ
कॉर्पोरेट कार्रवाई शब्दावली: स्वैच्छिक कॉर्पोरेट कार्रवाई की सूची: कॉर्पोरेट कार्रवाई परामर्श: कॉर्पोरेट कार्रवाई डेटा संदेश के लिए ISO15022 MT564 संदेश स्वरूप: छह टेलीकुर्स कॉर्पोरेट एक्शन डेटा औफ़रिंग: REST एपीआई फार्म में मर्जेंट कॉर्पोरेट एक्शन डेटा पेशकश: कॉर्पोरेट कार्रवाई प्रक्रिया में जोखिम का आकलन: उद्योग निरीक्षण
अचल सम्पत्ति
घर, जमीन आदि सम्पत्तियाँ अचल सम्पत्ति (Immovable property) कहलाती हैं। इन्हें मुद्रा, सोना, एवं अन्य चल सम्पत्तियों की तरह एक स्थान से दूसरे स्थान पर स्थानान्तरित नहीं किया जा सकता। इसे 'रीयल एस्टेट' या 'वास्तविक सम्पत्ति' भी कहते हैं।
रैटाटुई
रैटाटुई एक 2007 में बनी अमेरिकी एनिमेटेड फिल्म है। इसका निर्माण वॉल्ट डिज्नी एनिमेशन स्टूडियो द्वारा किया गया था।
शशि रंजन
शशि रंजन एक भारतीय अभिनेता हैं जो मुख्य रूप से बॉलीवुड और टेलीविजन उद्योग में काम करते हैं। उन्होंने अपने अभिनय करियर की शुरुआत कम उम्र में अपने पैतृक शहर मधुबनी में की थी। उनका जन्म 29 सितम्बर 1987 में हुआ था। दिल्ली के सिनेमाघरों में कई नाटकों में अभिनय करने के बाद, शशि रंजन ने 2009 में स्टार प्लस के लिए डेली सोप तेरे मेरे सपने में समानांतर लीड के रूप में अपनी शुरुआत की। शशि को द लीजेंड ऑफ माइकल मिश्रा और तुमहारी सुलु में भूमिका के लिए जाना जाता है।
अपोलो अभियान
अपोलो कार्यक्रम यह संयुक्त राज्य अमरीका की अंतरिक्ष एजेंसी नासा की मानव उड़ानो की एक श्रंखला थ। इस में सैटर्न 5 रॉकेट और अपोलो यानों का प्रयोग किया गया था। यह श्रंखला उड़ान १९६१-१९७४ के मध्य में हुयी थी। यह श्रंखला अमरीकी राष्ट्रपति जॉन एफ॰ केनेडी के १९६० के दशक में चन्द्रमा पर मानव के सपने को समर्पित थी। यह सपना १९६९ में अपोलो ११ की उड़ान ने पूरा किया था।
वामडी गाड, सोमेश्वर तहसील
वामडी गाड, सोमेश्वर तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
अपोलो अभियान
यह अभियान १९७० के दशक के शुरुवाती वर्षो में भी चलता रहा, इस कार्यक्रम में चन्द्रमा पर छः मानव अवतरणो के साथ चन्द्रमा का वैज्ञानिक अध्ययन कार्य किया गया। इस कार्यक्रम के बाद आज २००७ तक पृथ्वी की निचली कक्षा के बाहर कोई मानव अभियान नहीं संचालित किया गया है। बाद के स्कायलैब कार्यक्रम और अमरीकी सोवियत संयुक्त कार्यक्रम अपोलो-सोयुज जांच कार्यक्रम जिन्होने अपोलो कार्यक्रम के उपकरणो का प्रयोग किया था, इसी अपोलो कार्यक्रम का भाग माना जाता है।
बहुत सारी सफलताओं के बावजूद इस कार्यक्रम को दो बड़ी असफलताओं को झेलना पड़ा। इसमे से पहली असफलता अपोलो १ की प्रक्षेपण स्थल पर लगी आग थी जिसमें विर्गील ग्रीसम, एड व्हाईट और रोजर कैफी शहीद हो गये थे। इस अभियान का नाम AS२०४ था लेकिन बाद में शहीदों की विधवाओं के आग्रह पर अपोलो १ कर दिया गया था। दूसरी असफलता अपोलो १३ में हुआ भीषण विस्फोट था लेकिन इसमे तीनों यात्रियों को सकुशल बचा लिया गया था।
गोगावा गाँव, खरगोन, मध्य प्रदेश
गोगावा मध्य प्रदेश के खरगोन जिले (पूर्व में पश्चिम निमार) का एक गाँव है।
अपोलो अभियान
इस अभियान का नाम सूर्य के ग्रीक देवता अपोलो को समर्पित था। नील आर्मस्ट्रांग २० जुलाई १९६९ को चन्द्रमा की धरती पर पहला कदम रखा यह अमेरिकी नागरिक थे १
गोगावा गाँव, खरगोन, मध्य प्रदेश
जनसांख्यिकी
वर्ष 2011 के जनगणना आंकड़ों के अनुसार गोगावा की कुल जनसंख्या 1268 थी जिसमें 637 पुरुष और 631 महिलायें शामिल थीं। गाँव में कुल परिवारों की संख्या 264 थी।
अपोलो अभियान
पृष्ठभूमि
अपोलो अभियान का प्रारंभ आइजनहावर के राष्ट्रपतित्व काल के दौरान १९६० के दशक की शुरूवात में हुआ था। यह मर्क्युरी अभियान का अगला चरण था। मर्क्युरी अभियान में एक ही अंतरिक्ष यात्री पृथ्वी की निचली कक्षा में सीमीत परिक्रमा कर सकता था, जबकि इस अभियान का उद्देश्य तीन अंतरिक्षयात्री द्वारा पृथ्वी की वृत्तीय कक्षा में परिक्रमा और संभव होने पर चन्द्रमा पर अवतरण था। नवंबर १९६० में जान एफ केनेडी ने एक चुनाव प्रचार सभा में सोवियत संघ को पछाड़ कर अंतरिक्ष में अमरीकी प्रभूता साबित करने का वादा किया था। अंतरिक्ष प्रभूता तो राष्ट्रीय प्रतिष्ठा का प्रश्न था लेकिन इसके मूल में प्रक्षेपास्त्रो की दौड़ में अमरीका के पिछे रहना था। केनेडी ने अमरीकी अंतरिक्ष कार्यक्रम को आवश्यक वित्तीय सहायता उपलब्ध करायी।
गोगावा गाँव, खरगोन, मध्य प्रदेश
जनसांख्यिकी
0-6 वर्ष आयु वर्ग की कुल जनसंख्या 160 जो गाँव की कुल जनसंख्या का 12.62 % थी। औसत लिंगानुपात  991 था जो मध्य प्रदेश के औसत लिंगानुपात  931 से अधिक पाया गया।  साक्षरता दर 74.28 % थी और यह भी मध्य प्रदेश के औसत  69.32 % से अधिक थी।
अपोलो अभियान
अभियान की शुरूवात
केनेडी ने एक लक्ष्य दे दिया था, लेकिन इस में मानव जीवन, धन, तकनीक की कमी और अंतरिक्ष क्षमता की कमी का एक बड़ा भारी खतरा था। इस अभियान के लिये निम्नलिखित पर्याय थे
१. सीधी उडा़न : एक अंतरिक्षयान एक इकाई के रूप में चन्द्रमा तक सीधी उड़ान भरेगा, उतरेगा और वापस आयेगा। इसके लिये काफी शक्तिशाली रॉकेट चाहिये था जिसे नोवा रॉकेट का नाम दिया गया था।
२.पृथ्वी परिक्रमा केंद्रीत उडा़न: इस पर्याय में दो सैटर्न ५ रॉकेट छोडे़ जाने थे, पहला रॉकेट अंतरिक्षयान को पृथ्वी की कक्षा के बाहर छोड़ने के बाद अलग हो जाता जबकि दूसरा रॉकेट उसे चन्द्रमा तक ले जाता।
४.चन्द्रमा कक्षा केंद्रीत अभियान : इस पर्याय में एक सैटर्न रॉकेट द्वारा विभीन्न चरणो वाले अंतरिक्ष यान को प्रक्षेपित करना था। एक नियंत्रण यान चन्द्रमा की परिक्रमा करते रहता, जबकि चन्द्रयान चन्द्रमा पर उतरकर वापस नियंत्रण यान से जुड़ जाता। अन्य पर्यायों की तुलना में इस पर्याय में चन्द्रयान काफी छोटा था जिससे चन्द्रमा की सतह से काफी कम द्रव्यमान वाले यान को प्रक्षेपित करना था।
१९६१ में नासा के अधिकतर विज्ञानी सीधी उड़ान के पक्ष में थे। अधिकतर अभियंताओं को डर था कि बाकि पर्यायों की कभी जांच नहीं की गयी है और अंतरिक्ष में यानों का विच्छेदीत होना और पुनः जुड़ना एक खतरनाक और मुश्किल कार्य हो सकता है। लेकिन कुछ विज्ञानी जिसमें जान होबाल्ट प्रमुख थे, चन्द्रमा परिक्रमा केंद्रीत उड़ानों की महत्त्वपूर्ण भार में कमी वाली योजना से प्रभावित थे। होबाल्ट ने सीधे सीधे इस कार्यक्रम के निदेशक राबर्ट सीमंस को एक पत्र लिखा। उन्होने इस पर्याय पर पूरा विचार करने का आश्वासन दिया।
अंतरिक्ष यान
अपोलो अंतरिक्ष यान के तीन मुख्य हिस्से और दो अलग से छोटे हिस्से थे। नियंत्रण कक्ष(नियंत्रण यान) वह हिस्सा था जिसमें अंतरिक्ष यात्री अपना अधिकतर समय (प्रक्षेपण और अवतरण के समय भी) बिताने वाले थे। पृथ्वी पर सिर्फ यही हिस्सा लौटकर आने वाला था। सेवा कक्ष में अंतरिक्षयात्रीयो के उपकरण, ऑक्सीजन टैंक और चन्द्रमा तक ले जाने और वापस लाने वाला इंजन था। नियंत्रण और सेवा कक्ष को मिलाकर नियंत्रण यान बनता था। चन्द्रयान चन्द्रमा पर अवतरण करने वाला यान था। इसमे अवरोह और आरोह चरण के इंजन लगे हुए थे जो कि चन्द्रमा पर उतरने और वापस मुख्य नियंत्रण यान से जुड़ने के लिये काम में आने वाले थे। ये दोनों इंजन भी नियंत्रण यान से जुड़ने के बाद मुख्य यान से अलग हो जाने वाले थे। इस योजना में चन्द्रयान का अधिकतर हिस्सा रास्ते में ही छोड़ दिया जानेवाला था, इसलिये उसे एकदम हल्का बनाया जा सकता था और इस योजना में एक ही सैटर्न ५ रॉकेट से काम चल सकता था। चन्द्रमा पर अवतरण के अभ्यास के लिये चन्द्रमा अवतरण जांच वाहन(Lunar Landing Research Vehicle-LLRV) बनाया गया। यह एक उड़ान वाहन था जिसमें चन्द्रमा की कम गुरुत्व का आभास देने के लिये एक जेट इंजन लगाया गया था। बाद में LLRV को LLTV(चन्द्रमा अवतरण प्रशिक्षण वाहन -Lunar Landing Training Vehicle) से बदल दिया गया।
अन्य दो महत्त्वपूर्ण थे LET और SLA। LET (Launch Escape Tower) यह नियंत्रण यान को प्रक्षेपण यान से अलग ले जाने के लिये प्रयोग में लाया जाना था, वहीं SLA(SpaceCraft Lunar Module Adapter) यह अंतरिक्षयान को प्रक्षेपण यान से जोड़ने के लिये प्रयोग में लाया जाना था।
इस अभियान में सैटर्न 1B, सैटर्न ५ यह रॉकेट प्रयोग में लाये जाने थे।
अभियान
अभियान के प्रकार
इस अभियान में निम्नलिखित तरह के अभियान प्रस्तावित थे।
चन्द्रमा पर अवतरण से पहले की असली योजना काफी रूढीवादी थी लेकिन सैटर्न ५ की सभी जांच उड़ान सफल रही थी इसलिये कुछ अभियानो को रद्द कर दिया गया था। नयी योजना जो अक्टूबर १९६७ में प्रकाशित हुयी थी के अनुसार प्रथम मानव सहित नियंत्रण यान की उड़ान अपोलो ७ होना थी, इसके बाद चन्द्रयान और नियंत्रण यान के साथ सैटर्न १बी की उड़ान अपोलो ८ की योजना थी जो पृथ्वी की परिक्रमा करने वाला था। अपोलो ९ की उड़ान में सैटर्न ५ रॉकेट पर नियंत्रण यान की पृथ्वी की परिक्रमा की योजना थी। इसके पश्चात अपोलो १० यह चन्द्रमा पर अवतरण की अंतिम रिहर्सल उड़ान होना थी।
लेकिन १९६८ की गर्मियो तक यह निश्चित हो गया था कि अपोलो ८ की उड़ान के लिये चन्द्रयान तैयार नहीं हो पायेगा। नासा ने तय किया कि अपोलो ८ को पृथ्वी की परिक्रमा करने के लिये भेजने की बजाये चन्द्रमा की परिक्रमा के लिये भेजा जाये। यह भी माना जाता है कि यह बदलाव सोवियत संघ के चन्द्रमा परिक्रमा के अभियान झोंड (Zond) के डर से किया गया था। अमरिकी विज्ञानी इस बार सोवियत संघ से हर हाल में आगे रहना चाहते थे।
चन्द्रमा से लाये गये नमुने
अपोलो अभियान ने कुल मिलाकर चन्द्रमा से ३८१.७ किग्रा पत्थर और अन्य पदार्थो के नमुने एकत्र कर के लाये थे। इसका अधिकांश भाग ह्युस्टन की चन्द्रप्रयोगशाला(Lunar Receiving Laboratory) में रखा है। रेडीयोमेट्रीक डेटींग प्रणाली जांच से यह पाया गया है कि चन्द्रमा पर की चटटानो की उम्र पृथ्वी पर की चटटानो से कहीं ज्यादा है। उनकी उम्र ३.२ अरब वर्ष से लेकर ४.६ अरब वर्ष तक है। ये नमुने सौरमंडल निर्माण की प्राथमिक अवस्था के समय के है। इस अभियान में पायी गयी एक महत्त्वपूर्ण चट्टान जीनेसीस है। यह चट्टान एक विशेष खनीज अनोर्थोसिट की बनी है।
अपोलो एप्पलीकेशनस
अपोलो कार्यक्रम के बाद के कुछ अभियानो को अपोलो एप्पलीकेशनस नाम दिया गया था, इसमे पृथ्वी की परिक्रमा की ३० उड़ानो की योजना थी। इन अभियानो में चन्द्रयान की जगह वैज्ञानीक उपकरणो को लेजाकर अंतरिक्ष में प्रयोग किये जाने थे।
एक योजना के अनुसार सैटर्न १बी द्वारा नियंत्रण यान को प्रक्षेपित कर पृथ्वी की निचली कक्षा में ४५ दिन तक रहना था। कुछ अभियानो में दो नियंत्रण यान का अंतरिक्ष में जुड़ना और रसद सामग्री की आपूर्ती की योजना थी। ध्रुविय कक्षा के लिये सैटर्न ५ की उड़ान जरूरी थी, लेकिन मानव उड़ानो द्वारा ध्रुविय कक्षा की उड़ान इसके पहले नहीं हुयी थी। कुछ उड़ान भू स्थिर कक्षा की भी तय की गयी थी।
इन सभी योजनाओ में से सिर्फ २ को ही पूरा किया जा सका। इसमे से प्रथम स्कायलैब अंतरिक्ष केन्द्र था जो मई १९७३ से फरवरी १९७४ तक कक्षा में रहा दूसरा अपोलो-सोयुज जांच अभियान था जो जुलाई अ९७५ में हुआ था। स्कायलैब का ईंधन कक्ष सैटर्न १बी के दूसरे चरण से बनाया गया था और इस यान पर अपोलो की दूरबीन लगी हुयी थी जोकि चन्द्रयान पर आधारित थी। इस यान के यात्री सैटर्न १बी रॉकेट से नियंत्रण यान द्वारा स्कायलैब यान तक पहुंचाये गये थे, जबकि स्कायलैब यान सैटर्न ५ रॉकेट द्वारा प्रक्षेपित किया गया था। स्कायलैब से अंतिम यात्री दल ८ फ़रवरी १९७४ को विदा हुआ था। यह यान अपनी वापसी की निर्धारित तिथि से पहले ही १९७९ में वापस आ गया था।
अपोलो-सोयुज जांच अभियान यह अमरीका और सोवियत संघ का संयुक्त अभियान था। इस अभियान में अंतरिक्ष में मानवरहित नियंत्रण यान और सोवियत सोयुज यान का जुड़ना था। यह अभियान १५ जुलाई १९७५ से २४ जुलाई १९७५ तक चला। सोवियत अभियान सोयुज और सेल्युट यानों के साथ चलते रहे लेकिन अमरीकी अभियान १९८१ में छोडे़ गये एस टी एस १ यान तक बंद रहे थे।
अपोलो अभियान का अंत और उसके परिणाम
अपोलो कार्यक्रम की तीन उड़ाने अपोलो १८,१९,२० भी प्रस्तावित थी जिन्हे रद्द कर दिया गया था। नासा का बजट कम होते जा रहा था जिससे द्वितिय चरण के सैटर्न ५ रॉकेटों का उत्पादन रोक दिया गया था। इस अभियान को रद्द कर अंतरिक्ष शटल के निर्माण के लिये पैसा उपलब्ध कराने की योजना थी। अपोलो कार्यक्रम के यान और रॉकेटों के उपयोग से स्कायलैब कार्यक्रम प्रारंभ किया गया। लेकिन इस कार्यक्रम के लिये एक ही सैटर्न ५ रॉकेट का प्रयोग हुआ, बाकि रॉकेट प्रदर्शनीयों में रखे हैं।
नासा के अगली पीढ़ी के अंतरिक्ष यान ओरीयान जो अंतरिक्ष शटल के २०१० में रिटायर हो जाने पर उनकी जगह लेंगे, अपोलो कार्यक्रम से प्रभावित है। ओरायन यान सोवियत सोयुज यानों की तरह जमीन से उड़ान भरकर जमीन पर वापस आयेंगे, अपोलो के विपरीत जो समुद्र में गिरा करते थे। अपोलो की तरह ओरायन चन्द्र कक्षा आधारित उड़ान भरेंगे लेकिन अपोलो के विपरीत चन्द्रयान एक दूसरे रॉकेट अरेस ५ से उड़ान भरेगा, अरेस ५ अंतरिक्ष शटल और अपोलो के अनुभवों से बना है। ओरायन अलग से उड़ान भरकर चन्द्रयान से पृथ्वी की निचली कक्षा में जुड़ेगा। अपोलो के विपरित ओरायन चन्द्रमा की कक्षा में मानव रहित होगा जबकि चन्द्रयान से सभी यात्री चन्द्रमा पर अवतरण करेंगे।
अपोलो अभियान पर कुल खर्च १३५ अरब डालर था (२००६ की डालर कीमतों के अनुसार)(२५.४ अरब डालर १९६९ कीमतों के अनुसार)। अपोलो यान के निर्माणखर्च २८ अरब डालर था जिसमें १७ अरब डालर नियंत्रण यान के लिये और ११ अरब डालर चन्द्रयान के लिये थे। सैटर्न १ब और सैटर्न ५ रॉकेट का निर्माण खर्च ४६ अरब डालर था। सभी खर्च २००६ की डालर कीमतों के अनुसार है।
एटलस (रॉकेट परिवार)
एटलस (Atlas) अमेरिकी मिसाइल और अंतरिक्ष प्रक्षेपण वाहन का परिवार है।
भीकमपुर माफी, कांठ (मुरादाबाद)
भारत की जनगणना अनुसार यह गाँव, तहसील कांठ, जिला मुरादाबाद, उत्तर प्रदेश में स्थित है।
सम्बंधित जनगणना कोड: राज्य कोड :09 जिला कोड :135 तहसील कोड : 00718
चकती का क्षेत्रफल
चकती का क्षेत्रफल और सामान्यतः जिसे r त्रिज्या के वृत्त का क्षेत्रफल भी कहा जाता है, πr2 होता है। यहाँ प्रतीक π (यूनानी वर्ण पाई) वृत्त की परिधि और उसके व्यास अथवा वृत्त के क्षेत्रफल और उसकी त्रिज्या के वर्ग के अनुपात के बराबर होता है।
कर्णम मल्लेश्वरी
कर्णम मल्लेश्वरी (जन्म: 1 जून 1975) भारत की महिला भारोत्तोलक (वेटलिफ़्टर) हैं। वे ओलम्पिक खेलों में कांस्य पदक जीतने वाली प्रथम महिला खिलाड़ी हैं।
प्रारंभिक जीवन और करियर
कर्णम मल्लेश्वरी का जन्म 1 जून,1975 को श्रीकाकुलम, आंध्र प्रदेश में हुआ था। उन्होने अपने करियर की शुरुआत जूनियर वेटलिफ्टिंग चैंपियनशिप से की, जहां उन्होंने नंबर एक पायदान पर कब्जा किया। 1992 के एशियन चैंपियनशिप में मल्लेश्वरी ने 3 रजत पदक जीते। वैसे तो उन्होंने विश्व चैंपियनशिप में 3 कांस्य पदक पर कब्जा किया है, किन्तु उनकी को सबसे बड़ी कामयाबी 2000 के सिडनी ओलंपिक में मिली, जहां उन्होने कांस्य पर कब्जा किया और इसी पदक के साथ वे ओलंपिक में पदक जीतने वाली पहली भारतीय महिला बनी।
चकसरवर गाँव, अथमलगोला (पटना)
चकसरवर अथमलगोला, पटना, बिहार स्थित एक गाँव है।
नारायणराव
नारायण राव पेशवा का जन्म 1755 ईसवी में हुआ था वह बालाजी बाजीराव के सबसे छोटे पुत्र थे अपने दोनों बड़े भाइयों विश्वास राव और माधवराव को खोने के बाद 1772 में उनका राज्याभिषेक हुआ उस वक्त मराठों की स्थिति बहुत ही अच्छी हो चुकी थी नाना फडणवीस महादाजी सिंधिया  मराठा साम्राज्य पर अपना प्रभाव स्थापित कर चुके थे परंतु उनके चाचा रघुनाथ राव अपने आप को पेशवा पद के लिए योग्य मानते थे और माधवराव के बाद जेल से बाहर निकल आए और उन्होंने नारायण राव के ऊपर शोषण करना शुरू कर दिया नारायण बहुत परेशान हो गए और उन्होंने अपने सहायक के रूप से हटा दिया रघुनाथ राव ने सुमेर सिंह गर्दी नामक एक गार्ड को कुछ और लोगों के साथ में मिलकर गणेश चतुर्थी वाले दिन नारायण राव को मारने की साजिश रची उन्होंने 30 अगस्त सन 1773 को नारायण राव का वध करवा दिया जिसमें कई सारे नारायण राव के गार्ड्स भी मारे गए और रात को ही रघुनाथ राव और उनकी पत्नी आनंदी बाई ने मिलकर उनके शव को नदी में फेक दिया उनके मरने के बाद अब राधोबा  को गद्दी मिल गई परंतु नाना फडणवीस और महादजी सिंधिया के प्रभाव के कारण नारायण राव के एकमात्र पुत्र माधव राव को गद्दी पर बैठा दिया और रघुनाथ राव को पैशवा की गद्दी से हटा दिया जिसके कारण प्रथम आंग्ल मराठा युद्ध छिड़ गया महादाजी सिंधिया ने अंग्रेजों को मराठा युद्ध में पराजित कर दिया और माधवराव  को पेशवा के रूप में अंग्रेजों से साबित करवा दिया और  आज भी शनिवार वाड़ा में काका माला बचाओ की आवाज आती है यहां तक की रघुनाथ राव के पुत्र बाजीराव द्वितीय को भी रघुनाथ राव के भूत होने कि एहसास होता था जिसके कारण उसने कई सारे आम के पेड़ों को ब्राह्मणों में दान किया परंतु तब भी उस भूत ने उनका पीछा नहीं छोड़ा और बिठूर में भी वह भूत उनके पीछे भी छुपा लिया हालांकि कुछ सालों के बाद बाजीराव द्वितीय ने पूजा पाठ करवा कर उससे छुटकारा पाया।
बाब्जीपेट, सिर्पूर ग्रामीण मण्डल
बाब्जीपेट, सिर्पूर ग्रामीण मण्डल में भारत के आन्ध्रप्रदेश राज्य के अन्तर्गत के अदिलाबादु जिले का एक गाँव है।
दिल्ली मेट्रो
दिल्ली मेट्रो भारत की राजधानी दिल्ली- एनसीआर की मेट्रो परिवहन व्यवस्था है जो दिल्ली मेट्रो रेल निगम लिमिटेड द्वारा संचालित है। इसका शुभारंभ २४ दिसंबर, २००२ को शहादरा तीस हजारी लाईन से हुई। इस परिवहन व्यवस्था की अधिकतम गति ८०किमी/घंटा (५०मील/घंटा) रखी गयी है और यह हर स्टेशन पर लगभग २० सेकेंड रुकती है। सभी ट्रेनों का निर्माण दक्षिण कोरिया की कंपनी रोटेम (ROTEM) द्वारा किया गया है। दिल्ली की परिवहन व्यवस्था में मेट्रो एक महत्वपूर्ण कड़ी है। इससे पहले परिवहन का ज्यादतर बोझ सड़क पर था। प्रारंभिक अवस्था में इसकी योजना छह मार्गों पर चलने की थी जो दिल्ली के ज्यादातर हिस्से को जोड़ते थे। इस प्रारंभिक चरण को २००६ में पूरा किय़ा गया। बाद में इसका विस्तार राष्ट्रीय राजधानी क्षेत्र से सटे शहरों गाजियाबाद, फरीदाबाद, गुड़गाँव और नोएडा तक किया गया। इस परिवहन व्यवस्था की सफलता से प्रभावित होकर भारत के दूसरे राज्यों जैसे उत्तर प्रदेश  , राजस्थान  , कर्नाटक , आंध्र प्रदेश एवं महाराष्ट्र में भी इसे चलाने की योजनाएं बन रही हैं। दिल्ली मेट्रो व्यव्स्था अपने शुरुआती दौर से ही ISO १४००१ प्रमाण-पत्र अर्जित करने में सफल रही है जो सुरक्षा और पर्यावरण की दृष्टि से काफी महत्वपूर्ण है।
दिल्ली मेट्रो भारत में सबसे बड़ा और व्यस्ततम मेट्रो है, और दुनिया की 9वीं सबसे लंबी मेट्रो प्रणाली लंबी अवधि में और 16 वीं सबसे बड़ी सवारी में है। CoMET के एक सदस्य,  नेटवर्क में आठ रंग-कोडित नियमित रेखाएं होती हैं, जिसमें कुल लंबाई  है जो 229 स्टेशनों (6 स्टेशन सहित एयरपोर्ट एक्सप्रेस लाइन और इंटरचेंज स्टेशनों ) की सेवा करती है।  इस प्रणाली में ब्रॉड-गेज और मानक-गेज दोनों का उपयोग करके भूमिगत, एट-ग्रेड और उन्नत स्टेशनों का मिश्रण है। पावर आउटपुट 25 किलोवाल्ट, 50-हर्ट्ज वैकल्पिक ओवरहेड कैटेनरी के माध्यम से वैकल्पिक रूप से आपूर्ति की जाती है। ट्रेन आमतौर पर छह और आठ कोच लंबाई होती है।  डीएमआरसी प्रतिदिन 2,700 से अधिक यात्राएं संचालित करती है, पहली ट्रेनें लगभग 05:00 बजे शुरू होती हैं और आखिरी बार 23:30 बजे होती हैं। 2016-17 के वित्तीय वर्ष में, दिल्ली मेट्रो में 2.76 मिलियन यात्रियों की औसत दैनिक सवारता थी और वर्ष के दौरान कुल मिलाकर 100 करोड़ (1.0 अरब) सवार थे।
सितंबर २०११ में संयुक्त राष्ट्र ने "स्वच्छ विकास तंत्र" योजना के तहत हरित गृह गैसों में कमी लाने के लिए दिल्ली मेट्रो को दुनिया का पहला "कार्बन क्रेडिट" दिया जिसके अंतर्गत उसे सात सालों के लिए 95 लाख डॉलर मिलेंगे।
मेट्रो रेलमार्ग
भारत सरकार और दिल्ली सरकार ने संयुक्त रूप से 3 मई 1995 को दिल्ली मेट्रो रेल कॉर्पोरेशन (DMRC) नामक एक कंपनी की स्थापना की, जिसमें ई श्रीधरन को प्रबंध निदेशक के रूप में रखा गया था। डॉ. ई श्रीधरन ने 31 दिसंबर 2011 को मंगू सिंह को DMRC के प्रबंध निदेशक के रूप में कार्यभार सौंपा। इस रेल व्यवस्था के प्रमच रण (फेज I) में मार्ग की कुल लंबाई लगभग ६५.११ किमी है जिसमे १३ किमी भूमिगत एवं ५२ किलोमीटर एलीवेटेड मार्ग है।
द्वितीय चरण (फेज II) के अंतर्गत पूरे मार्ग की लंबाई १२८ किमी होगी एवं इसमें ७९ स्टेशन होंगे जो अभी निर्माणाधीन हैं, इस चरण के २०१० तक पूरा करने का लक्ष्य रखा गया है।
तृतीय चरण (फेज III) (११२ किमी) एवं IV (१०८.५ किमी) लंबाई की बनाये जाने का प्रस्ताव है जिसे क्रमश: २०१५ एवं २०२० तक पूरा किये जाने की योजना है। इन चारों चरणो का निर्माण कार्य पूरा हो जाने के पश्चात दिल्ली मेट्रो के मार्ग की कुल लंबाई ४१३.८ किलोमीटर की हो जाएगी जो लंदन के मेट्रो (४०८ किमी) से भी बडा बना देगी।  दिल्ली के २०२१ मास्टर प्लान के अनुसार बाद में मेट्रो को दिल्ली के उपनगरों तक ले जाए जाने की भी योजना है।
वर्तमान मार्ग (फ़ेज़-I)
जनवरी २०१८ तक की स्थिति के अनुसार जिसमें फेज तीन के एक्स्टेंशन भी शामिल हैं:
कुल लंबाई = २०९ किमी
फेज III
इस फेज के २०१५ में पूरा होने का लक्ष्य रखा गया है जिसमे कई लाईनों के विस्तार शामिल हैं :-
कुल लंबाई = ११२ किमी
फेज चार
इसके पूरा होने का लक्ष्य २०२० में रखा गया है। जिनमें निम्नांकित नये मार्ग या पुराने मार्गों के विस्तार होंगे :-
कुल लंबाई = १०८.५ किमी
कुल लंबाई सभी चरणों को मिलाकर = ४१३ किमी
संचालन
रेलगाड़ी चोटी और ऑफ-पीक घंटों के आधार पर, 05:00 और 00:00 के बीच एक से दो मिनट की अवधि में पांच से दस मिनट तक चलती है। नेटवर्क के भीतर चलने वाली ट्रेन आमतौर पर 50 किमी / घंटा (31 मील प्रति घंटे) तक की रफ्तार से यात्रा करती है और प्रत्येक स्टेशन पर लगभग 20 सेकंड तक रुक जाती है। स्वचालित स्टेशन घोषणाएं हिंदी और अंग्रेजी में दर्ज की जाती हैं। कई स्टेशनों में एटीएम, खाद्य आउटलेट, कैफे, सुविधा स्टोर और मोबाइल रिचार्ज जैसी सेवाएं हैं। पूरे सिस्टम में भोजन, पीने, धूम्रपान और च्यूइंग गम प्रतिबंधित हैं। आपातकाल में अग्रिम चेतावनी के लिए मेट्रो में एक परिष्कृत अग्नि अलार्म सिस्टम भी है, और ट्रेनों के साथ-साथ स्टेशनों के परिसर में अग्निरोधी सामग्री का उपयोग किया जाता है। Google ट्रांज़िट पर नेविगेशन जानकारी उपलब्ध है। अक्टूबर 2010 से, हर ट्रेन का पहला कोच महिलाओं के लिए आरक्षित है। हालांकि, जब ट्रेन लाल, हरे और वायलेट लाइनों में टर्मिनल स्टेशनों पर ट्रैक बदलती है तो अंतिम कोच भी आरक्षित होते हैं।  मेट्रो द्वारा एक आसान अनुभव करने के लिए, दिल्ली मेट्रो ने अपने स्वयं के आधिकारिक मोबाइल ऐप को स्मार्टफोन उपयोगकर्ताओं, (आईफोन और एंड्रॉइड) के लिए दिल्ली मेट्रो लॉन्च किया है जो निकटतम मेट्रो स्टेशन, किराया के स्थान जैसी विभिन्न सुविधाओं पर जानकारी प्रदान करेगा।, पार्किंग उपलब्धता, मेट्रो स्टेशनों के पास पर्यटन स्थलों, सुरक्षा और आपातकालीन हेल्पलाइन संख्याएं।
फाइनेंस (वित्त)
स्रोत: 2014 में, दिल्ली मेट्रो ने गैर-किराया राजस्व उत्पन्न करने के लिए, एक खुली ई-टेंडरिंग प्रक्रिया के माध्यम से, मेट्रो स्टेशनों की अर्ध-नामकरण नीति शुरू की।
एयरपोर्ट एक्सप्रेस लाइन
दिल्ली मेट्रो रेल निगम सितंबर 2018 से एयरपोर्ट एक्सप्रेस लाइन पर यात्रा के लिए क्यूआर कोड-आधारित टिकट सुविधा पेश करेगा। यह प्रणाली यात्रियों को मेट्रो स्टेशन पर भौतिक रूप से आने के बिना 'रिडलर मोबाइल ऐप' का उपयोग करके टिकट खरीदने में सक्षम करेगी। एयरपोर्ट लाइन स्टेशनों में यात्रियों के लिए क्यूआर-सक्षम प्रवेश और निकास द्वार भी हैं।
लोकप्रिय संस्कृति में
दिल्ली मेट्रो में कई फिल्मों की शूटिंग की गई है। नवंबर 2003 में दिल्ली मेट्रो में शूट की जाने वाली पहली फिल्म बेवफा थी।  बाद में, दिल्ली ६, लव आज कल, पा कुछ लोकप्रिय फिल्में थीं, जिनके सीक्वेंस दिल्ली मेट्रो ट्रेनों और स्टेशन परिसर के अंदर शूट किए गए थे।  मार्च 2014 में ऋतिक रोशन और कैटरीना कैफ स्टारर फिल्म बैंग बैंग की शूटिंग मयूर विहार एक्सटेंशन मेट्रो स्टेशन के पास की गई थी।  2019 में, ऋतिक रोशन और टाइगर श्रॉफ स्टारर फिल्म वॉर दिल्ली मेट्रो में शूट होने वाली आखिरी फिल्मों में से एक थी।
मिथुन (संगीतकार)
मिथुन (जन्म: जनवरी 11, 1985) एक भारतीय संगीतकार, गायक और गीतकार हैं।
प्रारम्भिक जीवन
मिथुन का जन्म संगीतकारों के परिवार में हुआ था। उनके दादाजी, पण्डित रामप्रसाद शर्मा प्रसिद्ध संगीत-शिक्षक थे, जिन्होंने कई गायक-संगीतकारों को प्रशिक्षण दिया था। उनके पिता, नरेश शर्मा प्रसिद्ध धवनि-व्यस्थक थे, और उन्होंने लगभग २०० फिल्मों में काम किया था। इन सब के अतिरिक्त उनके चाचा, प्यारेलाल रामप्रसाद शर्मा लक्ष्मीकांत-प्यारेलाल जोड़ी में एक थे।
सात वर्ष की आयु से ही मिथुन अपने पिता के साथ रिकॉर्डिंग स्टूडियो जाने लगे थे। ११ वर्ष की उम्र में उन्होंने संगीत सीखना प्रारम्भ किया। क्योंकि उनके पिता अक्सर अपने कामों में व्यस्त रहते थे, इसलिए वह मिथुन को शुरू से ही अपनी पहचान के लोगों के पास संगीत सीखने के लिए भेजने लगे थे। व्यस्त रहने के बाद भी वह हमेशा मिथुन की बनाई हुई धुनों को सुनते, और उनकी समीक्षा भी करते रहते थे।
कार्यक्षेत्र
मिथुन ने अपने कैरियर की शुरुआत २००५ में पुनर्निर्मित गीतों से की; ज़हर फ़िल्म में "वो लम्हे" और कलयुग फ़िल्म का "आदत"। दोनों ही गीत जल बैंड की पिछली एल्बमों से थे, और आतिफ असलम द्वारा गाये गए थे। २००६ में मिथुन के एक मित्र ने उनके नाम की सिफारिश फ़िल्म निर्देशक ओनिर के पास की, जो उस समय अपनी आगामी फिल्म बस एक पल के लिए एक इलेक्ट्रो आधारित गीत चाहते थे। मिथुन ने फ़िल्म का शीर्षक गीत बनाया, जो उनका पहला स्वनिर्मित गीत था, हालांकि यहां भी उन्हें सफलता आतिफ असलम द्वारा गाये गए गीत "तेरे बिन" से ही मिली। इस फिल्म के लिए उन्हें उनका पहला स्टारडस्ट पुरस्कार भी मिला। इसके बाद मिथुन ने २००७ में अनवर फ़िल्म के लिए गीत बनाए, जिन्हें भी काफी पसंद किया गया। इसके बाद उन्होंने लम्हा, द ट्रैन और ३जी जैसी कुछ फिल्मों में संगीत दिया। ये सभी फिल्मे बॉक्स आफिस पर तो कुछ खास नहीं चल पाई, परंतु मिथुन के संगीत को सकारात्मक प्रतिक्रियाएं मिली।
मिथुन ने कुछ गैर-फ़िल्म एल्बमों में भी अतिथि संगीतकार के तौर पर संगीत दिया। उनके बनाये गीतों में आतिफ असलम की एल्बम दूरी का गीत "कुछ इस तरह", और अभिजीत सावंत की एल्बम जुनून का गीत "एक शख्स" प्रमुख हैं। इसके बाद उन्होंने २००९ में टी-सीरीज़ के लेबल तले अपनी पहली एल्बम, तू ही मेरे रब की तरह है, रिलीस की। इस एल्बम के गीत बनाने के लिए मिथुन यूनाइटेड किंगडम की यात्रा पर भी गए थे, जहां उन्होंने फिलहारमोनिक ऑर्केस्ट्रा के संगीतकारों के साथ काम किया। इसके अतिरिक्त उन्होंने मलेशियाई फ़िल्म दिवा में भी संगीत दिया, जहां उन्होंने आर&बी गायिका निंग बैजूरा के साथ काम किया।
२०१३ में मिथुन को फिल्म आशिकी २ के गीत "तुम ही हो" के लिए व्यापक प्रसिद्धि मिली। इस गीत के लिए उन्हें उस वर्ष सर्वश्रेष्ठ संगीतकार के फिल्मफेयर, आइफा, जीआईएमए, ज़ी सिने और मिर्ची म्यूजिक समेत कई पुरस्कार प्राप्त हुए। इसके बाद यारियां तथा सम्राट & कं इत्यादि फिल्मों में एक-दो गीत बनाने के बाद मिथुन ने २०१४ की फिल्म एक विलन में संगीत दिया, जिसमें उनके बनाये तीनों गीत; "बंजारा", "जरुरत" और "हमदर्द" सफल रहे। इसके बाद मिथुन ने फिर कई फिल्मों में अतिथि-संगीतकार के तौर पर एक-दो गीत बनाये, जिनमें अलोन का आवारा, हमारी अधूरी कहानी का हमनवा, लवशुदा का मर जाएँ, और की & का का "जी हज़ूरी" प्रमुख रहे। २०१५ में ही मिथुन ने फिल्म आल इस वेल के लिए १९८९ की फिल्म क़यामत से क़यामत तक के गीत "ऐ मेरे हमसफ़र" को पुनः बनाया, जिसे उन्होंने स्वयं ही गाया था।
समलम्ब चतुर्भुज
समलम्ब चतुर्भुज(trapezoid) चार भुजाओं वाली एक ज्यामितीय आकृति (चतुर्भुज) है जिसकी कोई दो सम्मुख भुजाएँ समान्तर किन्तु असमान होतीं हैं।
कैंटरबरी टेल्स
कैंटरबरी टेल्स, (कैंटरबरी किस्से) इंग्लैंड के प्रसिद्ध कवि ज्योफ्रे चासर की अंतिम और सर्वोतम रचना है। यह कहानियों का संग्रह है,(दो गद्य-रूप में, बाइस पद्य रूप में)|{{= इससे अंग्रेजी साहित्य में आधुनिक अर्थ में जीवन के यथार्थ चित्रण की परंपरा का प्रारंभ होता है। इसमें कहानियों की उद्भावना स्वयं न करके समस्त यूरोपीय साहित्य तथा जनसाधारण में प्रचलित आख्यायिकाओं को इतिवृत्त का आधार बनाया गया है। इसी कारण उनमें विविधता है। जिस प्रकार कहानी कहनेवाले पात्रों में विविधता है, उसी प्रकार कहानियों में भी विभिन्न प्रकार की कहानियों को एक कड़ी में पिरोने की योजना चॉसर ने बड़ी चतुराई से बनाई है। कैंटरबरी टेल्स को अंग्रेजी साहित्य ही नही वरन यूरोपीय साहित्य की उत्कृष्ट रचनाओं में एक माना जाता है।